# Synallaxis

Synallaxis és un gènere d'ocells de la família dels furnàrids (Furnariidae) que agrupa nombroses espècies natives de l'Amèrica tropical (Neotròpic), la gran majoria d'Amèrica del Sud i tres d'Amèrica Central i Mèxic. Es distribueixen des del sud de Mèxic fins al centre de l'Argentina i l'Uruguai.

## Descripció

Synallaxis és un gènere complicat de foscos i esvelts furnàrids, amb ales curtes i sovint cues llargues amb dues puntes. Mesuren entre 12,5 i 19 cm de longitud. Ocupen matolls en una varietat d'hàbitats boscosos i semioberts. Les espècies poden ser difícils d'identificar i són difícils de veure; cal prestar atenció a les vocalitzacions sovint característiques. Moltes espècies mostren una corona rogenca contrastant i també a les ales, i moltes tenen una taca a la gola que es torna més conspícua (més negra) quan canten. El color de la cua és rogenc algunes i grisenc o marró en altres. Els nius són estructures globulars fetes de branquetes amb una entrada tubular de costat.

## Taxonomia i etimologia

El gènere Synallaxis va ser introduït el 1818 per l'ornitòleg francès Louis Pierre Vieillot. El nom prové del grec antic «sunallaxis» que significa “intercanvi”. Vieillot no va especificar cap espècie tipus, però l'any 1840 George Gray en va designar el cuaespinós de corona rogenca.
L'espècie Mazaria propinqua va estar inclosa en aquest gènere fins que els estudis de genètica molecular de Claramunt (2014) van trobar que és germana de Schoeniophylax phryganophilus, i que juntes formen un clade amb Certhiaxis. Aquesta relació propera entre M. propinqua, habitual a les illes dels rius amazònics, i S. phryganophilus, de la regió de la conca el riu Paraná, revela un nou patró biogeogràfic compartit per almenys quatre parells més de tàxons amb ecologia i distribució similars. Els contundents resultats obtinguts van portar a la descripció d'un nou gènere monotípic, exclusiu per a l'espècie: Mazaria (Claramunt, 2014). Aquest canvi taxonòmic ha estat adoptat per les principals classificacions, i aprovat pel Comitè de Classificació de Sud-amèrica (SACC), a la Proposta N° 717.
Segons la Classificació del Congrés Ornitològic Internacional (versió 14.2, 2024) aquest gènere està format per 37 espècies:
* cuaespinós de pitet - (Synallaxis scutata).
* cuaespinós cineri - (Synallaxis cinerascens).
* cuaespinós de la Guaiana - (Synallaxis gujanensis).
* cuaespinós de Casaldàliga - (Synallaxis simoni).
* cuaespinós ocraci - (Synallaxis albilora).
* cuaespinós del Marañón - (Synallaxis maranonica).
* cuaespinós pit-ratllat - (Synallaxis hypochondriaca).
* cuaespinós de pit maculat - (Synallaxis stictothorax).
* cuaespinós de Chinchipe - (Synallaxis chinchipensis).
* cuaespinós de Zimmer - (Synallaxis zimmeri).
* cuaespinós fumat - (Synallaxis brachyura).
* cuaespinós de Cundinamarca - (Synallaxis subpudica).
* cuaespinós funest - (Synallaxis hellmayri).
* cuaespinós de corona rogenca - (Synallaxis ruficapilla).
* cuaespinós de Bahia - (Synallaxis cinerea).
* cuaespinós de Pinto - (Synallaxis infuscata).
* cuaespinós fosc - (Synallaxis moesta).
* cuaespinós de McConell - (Synallaxis macconnelli).
* cuaespinós de Cabanis - (Synallaxis cabanisi).
* cuaespinós cendrós - (Synallaxis hypospodia).
* cuaespinós de Spix - (Synallaxis spixi).
* cuaespinós gorjablanc - (Synallaxis albigularis).
* cuaespinós de l'Orinoco - (Synallaxis beverlyae).
* cuaespinós pitblanc - (Synallaxis albescens).
* cuaespinós frontgrís - (Synallaxis frontalis).
* cuaespinós d'Azara - (Synallaxis azarae).
* cuaespinós d'Apurímac - (Synallaxis courseni).
* cuaespinós de Candé - (Synallaxis candei).
* cuaespinós pit-rogenc - (Synallaxis erythrothorax).
* cuaespinós del Roraima - (Synallaxis kollari).
* cuaespinós carboner - (Synallaxis tithys).
* cuaespinós de Santa Marta - (Synallaxis fuscorufa).
* cuaespinós rogenc - (Synallaxis unirufa).
* cuaespinós canyella - (Synallaxis castanea).
* cuaespinós pitestriat - (Synallaxis cinnamomea).
* cuaespinós ardent - (Synallaxis rutilans).
* cuaespinós alanegre - (Synallaxis cherriei).

### Notes taxonòmiques

* ↑ Tres espècies: S. scutata; S. candei i S. kollari antigament formaven part del gènere Poecilurus.
* ↑ El taxó Synallaxis simoni, anteriorment tractat com la subespècie S. albilora simoni és considerat com a espècie plena per la majoria de les classificacions com el Manual dels Ocells del Món (HBW), Birdlife International (BLI) i pel Comitè Brasiler de Registres Ornitològics (CBRO), i més recentment pel Congrés Ornitològic Internacional (IOC) i Clements/eBird, amb base en diferències de plomatge i de vocalització.
* ↑ L'espècie S. hypochondriaca va ser moguda del gènere monotípic Siptornopsis a Synallaxis d'acord amb el Comitè de Classificació de Sud-amèrica (SACC) mitjançant l'aprovació de la Proposta N° 529, seguint Derryberry et al. (2011), i confirmat per Claramunt (2014), i el nom científic canviat a Siptornopsis hypochondriaca al present.
* ↑ Hi ha disputes sobre els límits del gènere. L'espècie S. stictothorax pot merèixer ser separada.
* ↑ El tàxon Synallaxis chinchipensis és considerat com a espècie separada de S. stictothorax amb base en diferències morfològiques (Ridgely & Greenfield, 2001), de plomatge i de vocalització; no obstant això, la proposta núm. 37 al SACC que va proposar l'elevació al rang d'espècie va ser rebutjada per insuficiència de dades publicades. Finalment noves dades filogèniques van confirmar que són espècies germanes i la separació va ser aprovada a la Proposta N° 882 al SACC.
* ↑ L'espècie S. hellmayri va ser moguda del gènere monotípic Gyalophylax a Synallaxis d'acord amb el SACC mitjançant l'aprovació de la Proposta N° 529, seguint Derryberry et al. (2011), i el nom científic canviat de Gyalophylax hellmayri a l'actual.
* ↑ Hi ha controvèrsia amb el nom binomial Synallaxis whitney Pacheco & Gonzaga, 1995. El SACC va reconèixer que el nom cinerea té prioritat mitjançant l'aprovació de la Proposta N° 692.

## Referències

* 1 2 3 «2024 Citation & Downloadable Checklists». Clements Checklist. [Consulta: 21 febrer 2025].
* 1 2 3 Ridgely, Robert S.; Tudor, Guy. Field guide to the songbirds of South America: the passerines. 1. ed. Austin, TX: Univ. of Texas Press, 2009, p. 273–279; 281, làmines 4(3–17), 5(1–8), 5(15–17). ISBN 978-0-292-71748-0.
* ↑ Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 376. ISBN 978-1-4081-2501-4 [Consulta: 21 febrer 2025].
* ↑ Gray, George Robert. «A List of the Genera of Birds : with an Indication of the Typical Species of Each Genus» p. 17. Londres: R. and J.E. Taylor, 1840. [Consulta: 21 febrer 2025].
* ↑ Peters, James Lee. Check-list of birds of the world. v.7. Cambridge: Harvard University Press, 1951, p. 80 [Consulta: 21 febrer 2025].
* 1 2 Claramunt, Santiago «Phylogenetic relationships among Synallaxini spinetails (Aves: Furnariidae) reveal a new biogeographic pattern across the Amazon and Paraná river basins» (en anglès). Molecular Phylogenetics and Evolution, 78, 9-2014, pàg. 223–231. DOI: 10.1016/j.ympev.2014.05.011.
* ↑ «Proposal (717): Recognize the new genus Mazaria for “Synallaxis” propinqua». South American Classification Committee. [Consulta: 21 febrer 2025].
* ↑ Gill, Frank; Donsker, David. «Ovenbirds, woodcreepers – IOC World Bird List» (en anglès). IOC World Bird List v14.2, 17-08-2024. [Consulta: 21 febrer 2025].
* ↑ Piacentini, V. Lista comentada de las aves de Brasil por el Comité Brasileño de Registros Ornitológicos. vol.23 (2). Revista Brasileira de Ornitologia, 2015-06, p. 90-298.
* 1 2 del Hoyo, J; del Hoyo, J., Collar, N.J., Christie, D.A., Elliott, A., Fishpool, L.D.C., Boesman, P. & Kirwan, G.M. «HBW and BirdLife International Illustrated Checklist of the Birds of the World». vol.2. Lynx Nature Books. [Consulta: 21 febrer 2025].
* 1 2 Derryberry, Elizabeth P.; Claramunt, Santiago; Derryberry, Graham; Chesser, R. Terry; Cracraft, Joel «LINEAGE DIVERSIFICATION AND MORPHOLOGICAL EVOLUTION IN A LARGE-SCALE CONTINENTAL RADIATION: THE NEOTROPICAL OVENBIRDS AND WOODCREEPERS (AVES: FURNARIIDAE): DIVERSIFICATION OF A CONTINENTAL RADIATION» (en anglès). Evolution, 65, 10, 10-2011, pàg. 2973–2986. DOI: 10.1111/j.1558-5646.2011.01374.x.
* 1 2 «Proposal (529): Move Gyalophylax and Siptornopsis into Synallaxis». South American Classification Committee, 01-06-2012. [Consulta: 21 febrer 2025].
* ↑ Ridgely, Robert S.; Greenfield, Paul J. The Birds of Ecuador: Status, distribution, and taxonomy (en anglès). Comstock Pub., 2001. ISBN 978-0-8014-8720-0.
* ↑ «Proposal (37): Split Synallaxis chinchipensis from S. stictothorax». South American Classification Committee, 01-07-2003. [Consulta: 21 febrer 2025].
* ↑ «Proposal (882): Split Synallaxis stictothorax into two species: coastal S. stictothorax and interior S. chinchipensis». South American Classification Committee, 01-08-2020. [Consulta: 21 febrer 2025].
* ↑ Stopiglia, Renata; Bockmann, Flávio A.; de Assis, Claydson P.; Raposo, Marcos A. «Alpha taxonomy of Synallaxis stictothorax group (Aves: Passeriformes: Furnariidae): Synallaxis chinchipensis Chapman, 1925 as a valid species, with a lectotype designation». Vertebrate Zoology, 2020. DOI: 10.26049/VZ70-3-2020-05.
* ↑ «Proposal (692): Change name of Bahia Spinetail from Synallaxis whitneyi to S. cinerea». South American Classification Committee, 01-11-2015. [Consulta: 21 febrer 2025].